Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14667

2. Megjegyzés. - Ennek az eljárásnak az alkalmazása lehetővé teszi, hogy a vevő berendezés szinkronba kerülhessen, mielőtt a vonalon a fejrész továbbítása megkezdődik. 4.4.10.1.3 Közlemény-formátum. Minden közleményt a 4.4.2 pont előírásai (ITA-2 formátum), vagy a 4.4.15 pont előírásai (IA-5 formátum) szerint kell összeállítani. KEZDŐ IMPULZUS (ha szükséges) FEJRÉSZ CÍMZÉS FELADÓ SZÖVEG ZÁRÓRÉSZ 4-2. ábra: Az adás formája - távgépíró üzemben (lásd a 4.4.10.1.2 pontot) 2007/70/II. szám 4.4.10.1.3.1 Ajánlás. - Az Annex 10, III. kötetének 8.6.3 és 8.6.4 pontjaiban leírt adatkapcsolati protokol eljárásokat alkalmazó vonalakon a Fejrész Sort - az SOH karakter kivételével - lehetőleg el kell hagyni. 4.4.10.1.4 Újra-feldolgozási eljárások 4.4.10.1.4.1 Ha egy közleményt újra fel kell adni, akkor az az állomás, amelyik a közleményt továbbításra megkapta, a közlemény előző fejrészét törli. Az újbóli adás az új fejrésszel kezdődik, a kimenő csatornának megfelelő közlemény-továbbítási azonosítóval. 4.4.10.1.4.1.1 Amikor a 4.4.10.1.4.1 pont előírásait alkalmazzák, a közlemény cím-részének adását valamikor az első kijelölési funkciót [<≡] közvetlenül megelőző 5 SZÓKÖZ-ből, egy BETŰVÁLTÓból álló [→→→→→↓] jelsorozat idején kell megkezdeni. 4.4.10.1.4.1.2 Az alárendelt és a kézi ("tépett szalagos") átjátszó állomásokon, amelyek nincsenek automatikus közlemény-sorszámot előállító berendezésekkel felszerelve, és ahol ezért szükséges a szalagra néhány további távgépíró-karaktert lyukasztani a közlemény-eleje jelzés elé, azért, hogy ez a jelzés ne sérüljön a további feladáskor, az ilyen további karaktereknek BETŰVÁLTÓ [↓] jeleknek kell lenniük. Ezután a tovább-küldéskor a kimenő csatornán az adást a közlemény-eleje jelhez minél közelebb kell megkezdeni, amennyire ez gyakorlatilag lehetséges. 4.4.10.1.4.1.3 Olyan állomásokon, ahol a közlemény fejrészét automatikus berendezés állítja elő, azon a ponton és akkor, amikor az adás a kimenő csatornán megtörténik, de a közlemény többi részét szalag-lyukasztással készítik el, és ezért szükséges, hogy a címzés kezdetén lévő kijelölési funkció [<≡] elé a szalagra néhány további távgépíró-karaktert lyukasszanak, hogy eleve kizárja a kijelölési funkció sérülését, az ilyen kiegészítő karaktereknek BETŰVÁLTÓ [↓] jeleknek , vagy SZÓKÖZöknek [→] kell lenniük. Ezután a tovább-küldéskor a kimenő csatornán az adást a közlemény első kijelölési funkciójához [<≡] minél közelebb kell megkezdeni, amennyire ez gyakorlatilag lehetséges. 4.4.10.1.4.2 A kézi ("tépett szalagos") átjátszó állomásokon a kapott szalagokat a közleményelválasztó jelben kell eltépni (lásd a 4.4.6.1 és a 4.4.7.1 pontokat), úgy, hogy az előző “közleményvége” jel sértetlen maradjon. 4.4.10.1.4.2.1 A 4.4.10.1.4.2 pont előírásainak alkalmazása után a szalagon maradt, megrövidült (vagyis, 12 BETŰ- VÁLTÓ [↓] jelnél rövidebb) közlemény-elválasztó jelet törölni kell, ha szükséges, elektronikus eszközökkel, mielőtt a közleményt újra feladják egy automatikus átjátszó állomásnak. Ha a közleményt egy másik kézi ("tépett szalagos") átjátszó állomásnak kell újra feladni, akkor: 1) a megrövidült közlemény-elválasztó jelet ki kell egészíteni egy teljes elválasztó jelzéssé [↓↓↓↓↓↓↓↓↓↓↓↓] (azaz 12 db [↓]) a szükséges számú további BETŰVÁLTÓ [↓] jel leadásával; vagy 2) a szalagon maradt, megrövidült közlemény-elválasztó jelzést el kell távolítani, és egy új, teljes közlemény-elválasztó jelet kell helyette betenni az újra-feldolgozás folyamán, a 4.4.6.1 c) pont előírásainak megfelelően. 4.4.10.1.5 A kézi ("tépett szalagos"), vagy félautomata állomásokon, ha csak lehetséges, továbbküldés előtt egy hibátlan szalagpéldányt kell beszerezni. Ha a szalag olvashatatlan, vagy sérült, akkor az állomás nem küldheti tovább a közleményt, kivéve, ha józan megfontolás alapján ez valószínűleg nem okoz hibát a következő átjátszó állomások berendezéseinek működésében. 4.4.10.1.6 A közlemények vételének nyugtázása. Távgépíró-üzemben, a 4.4.10.1.6.1 pontban leírt eset kivételével, a vevő-állomásnak nem kell a bejövő üzenetek vételét igazoló nyugtázó közleményt küldenie. Ehelyett a 4.4.1.4.1 pont előírásait kell alkalmazni. 2007/70/II. szám 4.4.10.1.6.1 Vészhelyzeti közlemények (SS elsőbbségi jelzéssel - lásd a 4.4.1.1.1 pontot) vételét az AFTN célállomásnak egyedileg nyugtáznia kell, egy szolgálati közlemény (lásd a 4.4.1.1.9 pontot) küldésével, a feladó AFTN állomásnak. A vétel ilyen nyugtázását teljes közlemény formájában kell kiadni, amelyet a közleményt feladó AFTN állomásnak címeznek, és az SS elsőbbségi jelzéssel kell ellátni és az ehhez kapcsolódó elsőbbségi figyelemfelhívó jelzéssel (lásd a 4.4.4.3 pontot). A közlemény szövegének az alábbiakat kell mgába foglalnia: 1) az R eljárás-jelzés; 2) a nyugtázott közlemény feladója (lásd a 4.4.4 pontot), az elsőbbségi figyelem-felhívó jelzés, vagy választható fejrész adatok nélkül; 3) a szöveg-vége jel [↓<≡] Megjegyzés. - A következőpélda a 4.4.10.1.6.1 pontban leírt eljárás alkalmazását mutatja be: Fej-rész (lásd a 4.4.2.1.1 pontot) <≡SS→LECBZRZX<≡ ↑121322↓→EGLLYFYX (elsőbbségi figyelemfelhívó jelzés) <≡ R→↑121319↓→LECBZRZX↓<≡ Záró rész (lásd a 4.4.6 pontot) 4.4.10.1.7 Abban az esetben, ha egy több címzettel rendelkező közlemény egyik címzettje a közlemény ismétlését kéri a feladó állomástól, a feladó állomás csak az ismétlést kérő címzettnek fogja megcímezni az ismételten leadott közleményt. Ilyen körülmények között a DUPE eljárás-jelet nem kell befoglalni. 4.4.11 Intézkedések abban az esetben, ha a távgépíró átjátszó állomás sérült, vagy rosszul formázott közleményt talál. 4.4.11.1 Ha egy átjátszó állomás még az újra-feladás megkezdése előtt észleli, hogy egy közlemény a “közlemény- vége” jel előtt valamelyik ponton megsérült, vagy rosszul formázták, és jó oka van azt hinni, hogy a sérülés még az előtt következett be, hogy az előző állomás a közleményt megkapta, akkor szolgálati közleményt (lásd a 4.4.1.1.9 pontot) kell küldenie annak a feladónak, akit a sérült vagy rosszul formázott közlemény feladó-megjelölése azonosít, és ebben a szolgálati közleményben a hibásan vett közlemény ismétlését kell kérnie.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes